Frp-politiker Kent Andersen er vel mest kjent for å ha skrevet kronikken «Drøm fra Disneyland» sammen med Christian Tybring-Gjedde i august 2010. Nå blåser han igjen i krigstrompeten, denne gangen på det innvandringskritiske nettstedet document.no.

Temaet for mandagens artikkel er at innvandrere nå angivelig tillates å operere utenfor loven, og dermed inviterer til tilsvarende motreaksjoner. Andersen starter slik:

«Europa er satt i en situasjon hvor myndighetene unnlater å opprettholde lov og orden, og dermed skaper de et samfunnsklima der sivile kan ta seg til rette. Muslimer har fått opprette parallellsamfunn hvor fellesnevner er selvtekt. Hvor lenge tror myndighetene det vil gå før innfødte europeere svarer med det samme?»